Eelmise postituse taustal mõtlesime isiklike kogemuste peale internetikasutuses Eestis ja USAs. Ja jõudsime järeldusele, et internetikaubandus on üks valdkond, mis siin on Eestiga võrreldes palju rohkem arenenud. Siin on igal suuremal kauplusel (ja tihti ka suurematel tootjatel endal) olemas internetist ostmise võimalus. Nii me ostamegi siin peaaegu kõik asjad internetist - alates raamatutest, arvutitest ja kodumasinatest ja lõpetates teksapükste, kohvi, müsli ja  videolaenutusega. Nii on lihtsalt oluliselt mugavam (eriti veel kui kasutada nn püsitellimust toodetele mida regulaarselt tarbime) ja ka odavam. Eestis ostsime ainult raamatuid  Krisostomusest (nende valik ja teenindus on väga head, aga hinna poolest nad Amazoniga muidugi konkureerida ei saa), aga muude toodete pakkumisega oli kehvasti. Paistab, et see  on ka praegu samamoodi.  Loe edasi ... »